OzLabs/hebrew-wiki-articles huggingface dataset:
פסגת היידוק

פסגת היידוק (באנגלית: Haiduk Peak) היא פסגת הר הממוקמת ברכס בול על קו פרשת המים של אמריקה, בגבול בין הפארק הלאומי באנף שבפרובינציית אלברטה, לבין הפארק הלאומי קוטניי שבפרובינציית קולומביה הבריטית שבקנדה. 
==גאוגרפיה==
גובה הפסגה 2,920 מטרים, והיא מתנשאת מעל נחל היידוק.
==היסטוריה==
===מקור השם===
הפסגה נקראת על שם ההיידוק שפעלו ברומניה, הונגריה וחצי האי הבלקני במהלך המאה ה-16. השם ניתן לפסגה בשנת 1917 ואומץ רשמית ב-31 בדצמבר 1928.

===טיפוס על הפסגה===
הראשונים שטיפסו על הפסגה היו א. ה. קרוסבי (A.H. Crosby), מר וגברת הי. ס. קרוסבי (Mr. and Mrs. H.S. Crosby), מ. קרוסבי (M. Crosby), בהדרכת רודלף אאמר (Rudolph Aemmer) בשנת 1934.

==קישורים חיצוניים==
* [https://web.archive.org/web/20171203082746/http://www.peakfinder.com/peakfinder.asp?Peakname=Haiduk+Peak פסגת היידוק] באתר peakfinder
* [http://www.bivouac.com/MtnPg.asp?MtnId=1547 מידע על פסגת היידוק]
* [https://mapcarta.com/24283582 תצלום לוויין של פסגת היידוק]
* [https://web.archive.org/web/20171203013843/http://en-ca.topographic-map.com/places/Haiduk-Peak-812327/ מפה טופוגרפית של אזור פסגת היידוק]
* [https://apps.gov.bc.ca/pub/bcgnws/names/35027.html אתר השמות הרשמי של ממשלת קולומביה הבריטית]
* [https://www.mountain-forecast.com/peaks/Haiduk-Peak/forecasts/2920 נתוני מזג אוויר עדכניים לפסגת היידוק]
* [https://www.yr.no/place/Canada/Alberta/Haiduk_Peak/ תחזית מזג אוויר לפסגת היידוק]
** [https://www.yr.no/place/Canada/Alberta/Haiduk_Peak/statistics.html סטטיסטיקות מזג אוויר לפסגת היידוק]

==הערות שוליים==

קטגוריה:הרי הרוקי הקנדיים
קטגוריה:אלברטה: הרים
קטגוריה:קולומביה הבריטית: הרים
שלמה לרנר

שלמה לרנר (ביידיש: לערנער; 1886, קמניץ-פודולסק – 7 באוקטובר 1963, תל אביב) היה צייר יהודי יליד פודוליה (רוסיה), שפעל בעיקר ברומניה ובארצות הברית. נושאים עיקריים ביצירתו היו נוף, אגדות הבעש"ט והשואה.

==ביוגרפיה==
שלמה בן משה לרנר נולד בקמניץ-פודולסק, עיר הפלך של פודוליה, רוסיה (כיום בדרום-מערב אוקראינה). כבר בילדותו החל לצייר איורים לסיפורי המקרא והראה כישרון ניכר. המצנט הבסרבי קונסטנטין קזימיר למד על פועלו של לרנר הצעיר והכניסו בשערי האקדמיה לאמנות של קייב, שם למד מ-1907 ועד 1911. משנה זו נאלץ להפסיק את עבודתו האמנותית עד אחרי המלחמה. בשנת 1920 הגיע לעיר טשרנוביץ, אז בממלכת רומניה, שם הכיר את הציירים ארתור קולניק וראובן רובין וחזר ליצור.

בהמשך (בשנות ה-20 או ראשית שנות ה-30) היגר לארצות הברית והשתקע בניו יורק. בערוב ימיו עלה לישראל עם אשתו פולה, אחות במקצועה.

שלמה לרנר נפטר בתל אביב ב-1963, בסוף שנות השבעים לחייו. נקבר בבית העלמין קריית שאול.
לאחר מותו תרמה אלמנתו כמה מציוריו לתצוגת קבע בבית "בני ברית" בתל אביב. היא עצמה נפטרה בשנת 1966. ציוריו מצויים עוד בבית ציוני אמריקה בתל אביב, בבית שלום אש בבת ים, בבית הספר בצלאל בירושלים ובקיבוץ בית זרע.

==קישורים חיצוניים==
* 
* (ביקורת שהתפרסמה במקור ב-6 באפריל 1947) 
* 

מיצירותיו:
* "אור בצוקי החוף", "פתחו שערי גן עדן" (הבעש"ט תובע את פתיחת שערי גן העדן לקורבנות השואה), "שתי אמהות" (אם נוצרייה ואם יהודייה), בתוך: משה זילברמן-סילון ויעקב ברגר-תמיר (עורכים), קהילת ליפקני: ספר זיכרון, תל אביב: ארגון יוצאי ליפקני בישראל, תשכ"ג 1963, עמ' 214–216 (, תמונה 220–222)

==הערות שוליים==

קטגוריה:ציירים יהודים
קטגוריה:ציירים רומנים
קטגוריה:ציירים אמריקאים
קטגוריה:יהודים מפודוליה
קטגוריה:יהודים רומנים
קטגוריה:יהודים אמריקאים
קטגוריה:מהגרים מרומניה לארצות הברית
קטגוריה:עולים בשנות ה-1960
קטגוריה:אישים הקבורים בבית הקברות קריית שאול
הר קופר (אלברטה)

הר קופר (באנגלית: Copper Mountain; מילולית: "הר הנחושת") הוא הר ברכס בול, בשטח הפארק הלאומי באנף, בפרובינציית אלברטה שבקנדה.
==גאוגרפיה==
גובהו של ההר 2,795 מטרים. ההר ממוקם בצדו המערבי של הכביש המהיר הטרנס-קנדי, צפונית מזרחי לנחל רדארת', כ-20 ק"מ צפונית לעיירה באנף.

==היסטוריה==
===מקור השם===
שמו של ההר ניתן לו בשנת 1884 על ידי ג'ורג' מ. דוסון, לאחר שטיפס לאתר כריית נחושת שהוקם על ידי ג'ו הילי (Joe Healy) וג'. ס. דניס (J.S. Dennis) בשנת 1881, וממנו ראה את הר קופר (וכן את הר אסיניבוין - ונתן גם לו את שמו).
===טיפוס על ההר===
הראשונים שטיפסו על ההר היו ג'י. מאקון (J.  Macoun) ווו. ט. מאקון (W.T. Macoun) בשנת 1885. 

==קישורים חיצוניים==
* [https://web.archive.org/web/20160309140602/http://www.peakfinder.com/peakfinder.ASP?PeakName=copper+mountain מידע על הר קופר] באתר peakfinder
* [http://www.summitpost.org/copper-mountain/154563 מידע למטפסים על ההר] באתר summitpost
* [https://bivouac.com//MtnPg.asp?MtnId=1542 מידע על הר קופר]
* [https://mapcarta.com/24200940 תצלום לוויין של הר קופר]
* [https://www.mountain-forecast.com/peaks/Copper-Mountain-Alberta/forecasts/2795 תחזית מזג אוויר עדכנית להר קופר]
* [https://web.archive.org/web/20171122084608/http://www.explor8ion.com/vern/scrambles/copper/copper.html תצלומי טיפוס על הר קופר] באתר explor8ion

==הערות שוליים==

קטגוריה:אלברטה: הרים
אברהם מיכאל הלפרין

הרב אברהם מיכאל הלפרין (נולד בג' בחשון תרצ"ח, אוקטובר 1937) הוא רב בשכונת הגבעה הצרפתית בירושלים, שכיהן בעבר כרב השכונה, וזקן חברי בית דין רבני חב"ד; בעבר היה רבה של עתלית.

==ביוגרפיה==
נולד בירושלים לבריינדל ולרב זאב דב הלפרין, מצאצאי הרבנית מנוחה רחל סלונים.

בשנת תשי"ג התחיל ללמוד בישיבת תומכי תמימים בלוד אצל המשפיע הרב שלמה חיים קסלמן. בתחילת שנת תשי"ז (1956), כשהחל מבצע סיני, נשלח עם מספר בחורים לישיבת "אחי תמימים" בראשון לציון בראשות הרב חיים שאול ברוק, כדי למלא את מקומם של ר"מים שגויסו למבצע. מאוחר יותר למד בישיבת תורת אמת בירושלים, שם למד בחברותא עם ראש הישיבה הרב משה אריה לייב שפירא, ועשה אצלו שימוש וכן אצל הרב אליהו מרדכי ולקובסקי.

באלול תש"כ נסע ללמוד בישיבת תומכי תמימים המרכזית ב-770. בקיץ שנת תשכ"ג (1963) נסע מטעם המרכז לענייני חינוך לשליחות בשיקגו. בשנת תשכ"ג התמנה לרב של עתלית. בה' אדר ב' תשכ"ה התחתן עם אסתר לבית וינגוט.

באדר תשל"ב התמנה לרב שכונת הגבעה הצרפתית עד תשס"ב (2002) שאז פרש לגמלאות. בשנת תשל"ו התמנה לחבר בבית דין רבני חב"ד. בשנת תשס"ו גייס הרב הלפרין את תמיכת חלק מחברי מועצת גדולי התורה כמועמד לתפקיד הרב הראשי לירושלים, אולם הוא לא התמודד בסופו של דבר על התפקיד.

הרב הלפרין נחשב למומחה בדיני מקוואות ועירובין, והוא ייעץ בבניית מקוואות בבתי חב"ד בעולם.

==משפחתו==
לרב הלפרין ששה בנים וחמש בנות:
*בנו שניאור זלמן, מנהל בית חב"ד במבואות החרמון
*בנו, הרב יחיאל מאיר, הוא משלוחי חב"ד בחולון, רשם לנישואין ראשי ברבנות חולון ורב קהילת "זיכרון לקדושים" בעיר
*בנו, זאב דוב, שליח חב"ד בבני עטרות
*בנו, הרב יעקב שמואל, רב ושליח חב"ד בפנסילבניה, ארצות הברית
*בנו, הרב אפרים יוסף יצחק, שליח חב"ד ומו"צ בקהילת חב"ד בארגנטינה
*בנו, הרב משה גדליה, ר"מ בישיבת אהלי תורה
*חתנו הרב חנוך העניך זילברשטרום, ר"מ בישיבת תומכי תמימים ברחובות
*חתנו, אברהם יצחק רבינוביץ, הוא שליח חב"ד במבשרת ציון.
*חתנו, הרב שמואל אלישע טברדוביץ, שליח חב"ד במיאמי פלורידה (סורפסייד - באל הארבור)

==ספרו==
* שו"ת "אמרי הלכה ומנהג", תשס"ה, ירושלים

==קישורים חיצוניים==
* [http://myencounterblog.com/wp-content/uploads//2016/09/65.-Shoftim-5776-Hebrew-Version.pdf גם אם לא מרגישים, הקשר קיים], הרב הלפרין מתראיין לדף השבועי של חברת jem - אלול תשע"ו
*[https://he.chabad.org/multimedia/media_cdo/aid/2432520 להרגיש את הקשר], הרב הלפרין בריאיון לתוכנית 'המפגש שלי' jem, באתר חב"ד אורג
* הרב מרדכי מנשה לאופר, [http://www.chabad.org.il/Magazines/Article.asp?ArticleID=16677&CategoryID=2540 הוא יבוא לכאן על 'כנפי נשרים'] - אוסף מכתבים סיפורים ו'יחידויות' מהרבי שזכה לקבל ולשמוע הרב אברהם מיכאל הלפרין שליט"א רב הגבעה הצרפתית בירושלים ת"ו, עלון התקשרות מס' 1635
*[http://www.teshura.com/teshurapdf/Halperin-Reinitz%20-%20Kislev%207%2C%205780.pdf מכתבים וסיפורים על הרב הלפרין]

==הערות שוליים==

קטגוריה:מחברי ספרי שו"ת ישראלים
קטגוריה:חסידי חב"ד
מנוחה רחל
קטגוריה:ירושלים: רבני שכונות
קטגוריה:חברי בית דין רבני חב"ד
קטגוריה:רבנים חרדים ישראלים
קטגוריה:בוגרי רשת ישיבות תומכי תמימים
קטגוריה:רבני חב"ד
קטגוריה:ישראלים שנולדו ב-1937
מגומי איגראשי

מגומי איגראשי (ביפנית: Igarashi Megumi; באנגלית: 五十嵐恵), המשתמשת בשם הבדוי רוקודנאשיקו (ביפנית:ろくでなし子 או 碌でなし子, ["ממזר", "לא יצלח"] עם הסיומת קו ["ילד" או "קטן", סיומת נפוצה לשמות יפנים לבנות], היא פסלת ואמנית מאנגה יפנית שזכתה לפרסום בשל עבודותיה המציגות פות. היא שמה לעצמה למטרה לפעול נגד האפליה נגד איבר המין הנשי, שלטענתה מוצנע יתר על המידה.

== רקע ==
בצעירותה מגומי מעולם לא ראתה איברי מין של נשים אחרות, לא ידעה איך הם אמורים להראות, ולכן הייתה מודאגת כי הפות שלה חריג. היא רוצה שנשים ירגישו בנוח לדבר על גופן ומאמינה כי "הפות הוא כמו ידי ורגלי, אין בו דבר גס". לדעתה היחס לפות כאל דבר גס נובע מהצנעת היתר.

היא החלה להשתמש באומנות שלה כמחאה לאחר שקיבלה ביקורת חריפה על יצירת דיורמה של הפות שלה, אף על פי שעשתה זאת כי חשבה שהדבר יהיה מצחיק.

== אמנות ==
מגומי איגראשי יצרה עבודות רבות בצורת פות, מכונית על שלט רחוק, כיסויי פלאפון, גנדאמים, תכשיטים, ועוד עבודות רבות המבוססות על מודל הפות שלה. מרבית עבודותיה הוחרמו על ידי המשטרה, אך עדיין קיימות תמונות שלהם. העבודה המרכזית שהביאה לפרסומה היא קיאק המבוסס על סריקה תלת ממדית של הפות שלה. היא מימנה את הפרויקט בעזרת קמפיין מימון המונים, ושלחה את קובצי הסריקה לכל מי שתרם 3,000¥ או יותר.

בנוסף, יצרה איגראשי דמות מצוירת בשם מנקו-צ'אן (בתרגום "גברת פות"), בתקווה להפוך אותה לחלק מתרבות הפופ. למנקו-צ'אן מנגה, פסלונים, בובות ממולאות וחליפה המבוססים עליה.

== בעיות משפטיות ==
ביולי 2014, איגראשי נעצרה בשל הפרה של חוקי יפן לתועבה על כך ששלחה בדואר אלקטרוני סריקה תלת־ממדית של הפות שלה לתומכים במימון ההמונים של הקיאק שיצרה. מעל 21 אלף אנשים חתמו על עצומה ברשת לשחרורה, וכעבור שבוע המשטרה שחררה את איגראשי.

ב-3 בדצמבר 2014, איגראשי נעצרה פעם נוספת בחשד להצגת דבר גס. ב-24 בדצמבר 2014, הוגש נגדה כתב אישום בגין "תצוגת תועבה", "תיעוד אלקטרוני גס" ו"תיעוד אלקטרוני גס עם הפצה בינונית". היא שוחררה בערבות ב-26 בדצמבר 2014.

ב-14 באפריל 2015, החל משפט נגדה בבית המחוזי טוקיו. ב-8 במאי 2016 מצא בית המשפט כי היא נמצאה חפה מפשע בכל הקשור לקיאק מכיוון שהקיאק אינו מרמז מיידי על צורה של איבר מין נשי בשל העיטור והצביעה. למרות זאת, היא נמצאה אשמה בכל הקשור לשליחת הסריקה התלת־ממדי ונקנסה ב-400,000¥.

== חיים אישיים ==
איגראשי נשואה למוזיקאי מייק סקוט. ב-2 בפברואר 2017 נולד בנה הראשון.

==ראו גם==
* צנזורה
* אמנות פמיניסטית

==לקריאה נוספת==
* [https://www.amazon.co.jp/ワイセツって何ですか？-「自称芸術家」と呼ばれた私-ろくでなし子/dp/4865720014 מהי תועבה? נקראתי אמנית עצמאית] 
* [https://www.amazon.de/x79C1-x306E-x4F53-x304C-x30EF/dp/4480815244 הגוף שלי הוא תועבה?!: רק נשים הן טאבו] 

==קישורים חיצוניים==

* 

==הערות שוליים==

קטגוריה:פסלים יפנים
קטגוריה:אמני פופ ארט
קטגוריה:אמני מאנגה
קטגוריה:ציורי עירום
קטגוריה:פמיניסטיות יפניות
קטגוריה:פמיניסטיות המאה ה-20
קטגוריה:פסלות
קטגוריה:פות בתרבות
קטגוריה:יפניות שנולדו ב-1972
קטגוריה:יפנים שנולדו ב-1972
פסגת סטנלי (רכס בול)

פסגת סטנלי(באנגלית: Stanley Peak) היא הר בגובה 3,153 מ', ברכס בול שבהרי הרוקי הקנדיים, בחלקו הצפון מזרחי של הפארק הלאומי קוטניי, בפרובינציית קולומביה הבריטית שבקנדה).

==גאוגרפיה==
הפסגה ממוקמת בין פסגת ורמיליון לבין הגבול בין פרובינציית אלברטה ופרובינציית קולומביה הבריטית.
ניתן לראות את פסגת סטנלי מהכביש הראשי הטרנס-קנדי, וכן מהכביש המהיר 93.

==היסטוריה==
===מקור השם===
שמו של ההר ניתן לו בשנת 1901 על ידי הראשון שטיפס על פסגת ההר - מגלה הארצות האנגלי אדוארד וימפר. ההר נקרא על שם פרדריק סטנלי, הרוזן ה-16 מדרבי, המושל הכללי השישי של קנדה. 

לפי מקורות אחרים, שמו של ההר ניתן לו בשנת 1912, והוא נקרא על שם סטנלי מיטצ'ל, המזכיר של המועדון האלפיני של קנדה. 
===הטיפוס על הפסגה===
הראשונים שטיפסו על הפסגה היו אדוארד וימפר (Edward Whymper), ג'י. בוסוני (J. Bossoney), סי. קאופמן (C. Kaufmann), סי. קלאקר (C. Klucker) ו-ג'י. פולינג'ר (J. Pollinger) בשנת 1901.

== פסגות אחרות ==
בקולומביה הבריטית שתי פסגות נוספות בשם זה. 
=== פסגת סטנלי במחוז מחוז סקוואמיש-לילואט===
גובהה של פסגה זו 2,935 מטרים, במחוז סקוואמיש-לילואט, והיא ממוקמת 24 קילומטרים צפונית מערבית למפלי קיהול, ו-62 ק"מ מערבית מהעיירה גולד ברידג' (),. 
=== פסגת סטנלי באזור סטיקיין===
גובהה של פסגה זו 2,030 מטרים, והיא ממוקמת באזור סטיקיין ()..

== קישורים חיצוניים ==
* [http://apps.gov.bc.ca/pub/bcgnws/names/6797.html פסגת סטנלי] באתר ממשלת קולומביה הבריטית
* [https://web.archive.org/web/20171203224501/https://www.peakware.com/peaks.php?pk=2106 מידע על פסגת סטנלי] באתר peakware
* [https://web.archive.org/web/20121011070427/http://www.peakfinder.com/peakfinder.asp?Peakname=Stanley+Peak מידע על פסגת סטנלי] באתר peakfinder
* [https://bivouac.com//MtnPg.asp?MtnId=1538 מידע על פסגת סטנלי]
* [http://www.summitpost.org/stanley-peak/152807 מידע למטפסים על ההר] באתר summitpost
* [https://www.mountain-forecast.com/peaks/Stanley-Peak/forecasts/3155 נתוני מזג אוויר עדכניים על פסגת סטנלי]

==הערות שוליים==

קטגוריה:הרי הרוקי הקנדיים
קטגוריה:קולומביה הבריטית: הרים
שפיטל אן דר דראו

שפיטל אן דר דראו (בגרמנית: Spittal an der Drau) היא עיירה בחלקה המערבי של מדינת קרינתיה שבאוסטריה. העיירה משמשת כמרכז המנהלי של מחוז שפיטל אן דר דראו, המחוז השני בשטחו בכל אוסטריה.

==גאוגרפיה==
שפיטל אן דר דראו שוכנת על המורדות הדרומיים של רכס גרוקטל (Gurktaler Alpen) של האלפים המרכז-מזרחיים, בין אגן לורנפלד (Lurnfeld) לבין עמק נהר דראווה (בגרמנית: דראו) התחתון. על אף שמה המרמז על מיקומה על נהר דראו, הגרעין ההיסטורי של העיירה שוכן על גדות היובל הקטן, לייזר, שנשפך אל הדראו למרגלות הר גולדק, פסגה של רכס הרי גאיטל (Gailtaler Alpen) מדרום לעיירה, שאליו ניתן להגיע באמצעות רכבל.

==היסטוריה==
טירת פורסיה
קיומה של שפיטל מוזכר לראשונה במסמך משנת 1191 שהוצא על ידי הארכיבישוף אדלברט מזלצבורג, כאשר הרוזנים הקרינתים המקומיים, הרמן הראשון ואוטו השני מאורטנבורג החזיקו בבית חולים ובו קפלה שנבנתה במקום בו עברה הדרך העתיקה שהובילה למעבר קטשברג ולזלצבורג וחצתה את נהר הלייזר. היישוב הסמוך קיבל ב-1242 זכויות של עיירת שוק. ב-1418 ירש הרמן השני, רוזן סילי את נחלות רוזנות אורטנבורג ואת שפיטל. ב-1436 הועלו רוזני סילי לדרגת רוזנים קיסריים, אך ב-1456 עם מותו של הרוזן אולריך השני, שנהרג בידי הוסאל שלו, לסלו יונידאי, נכחדה השושלת, ופרידריך השלישי, קיסר האימפריה הרומית הקדושה, שהיה גם דוכס קרינתיה, סיפח אליו את נחלתו.

פרידריך העניק לאזרחי העיירה את הזכות לבחור את שופטיהם ואת המועצה שלהם. ב-1478 הוחרבו שפיטל וסביבתה על ידי האימפריה העות'מאנית וזמן קצר לאחר היא נכבשה על ידי כוחות ממלכת הונגריה בהנהגתו של מתיאש הראשון, מלך הונגריה, יריבו משכבר הימים של פרידריך. בעקבות חורבן שהומט עליה כנקמה על מרידת איכרים ושתי שריפות שהתחוללו ב-1522 וב-1729, המשיכה שקיעתה של שפיטל. ב-1524 הפקיד פרדיננד הראשון, קיסר האימפריה הרומית הקדושה את רוזנות אורטנבורג לשעבר בידיו של שר האוצר שלו, גבריאל פון סלמנקה-אורטנבורג.

החל מ-1533 הקימו רוזני סלמנקה-אורטנבורג את טירת פורסיה (Schloss Porcia) על הכיכר המרכזית של שפיטל כמקום מגוריהם. הבניין, שנבנה בסגנון של ארמון איטלקי, נחשב לאחד מטירות הרנסאנס החשובות ביותר באוסטריה. הם גם בנו מחדש את בית החולים מעברו השני של נהר הלייזר ואת כנסיית מריה של הבשורה הקתולית בסגנון גותי מאוחר על יסודות הכנסייה מהמאה ה-13 שנבנתה בסגנון רומנסקי. ב-1662 עברה שפיטל לידיהם של רוזני בית גוריציה, בעליהם של טירת פורסיה עד שנת 1918. כיום מתקיים בטירה מדי שנה פסטיבל תיאטרון קומדי קלאסי ובה שוכן גם המוזיאון להיסטוריה מקומית. ב-1537 בנתה משפחת האצולה קיוונהילר את מעונה מול הטירה, שכיום משמש כבניין העירייה המקומי.

ב-1797 נכבשה שפיטל על ידי כוחות הרפובליקה הצרפתית הראשונה במהלך המלחמות הנפוליאוניות של הקואליציה האנטי-צרפתית הראשונה. ב-1809 היא סופחה יחד עם קרינתיה העלית אל המחוזות האיליריים הצרפתים על פי הסכם שנברון. לאחר שהאזור הוחזר לידי האימפריה האוסטרית בעקבות קונגרס וינה, החלה הכלכלה המקומית להתפתח במהירות וב-1871 היא חוברה אל מסילת הברזל האוסטרית הדרומית. במהלך המאבקים האלימים נגד הכוחות היוגסלבים לפני משאל העם בקרינתיה שנערך ב-1920, הייתה שפיטל לזמן קצר מקום המושב הזמני של ממשלת קרינתיה, שנמלטה מקלגנפורט. ב-1930 הוענקו לשפיטל זכויות רשמיות של עיירה. החל מ-1995 שוכנת בשפיטל האוניברסיטה למדעים שימושיים של קרינתיה.

==ערים תאומות==
* 
* 
* 

==קישורים חיצוניים==

* 

* 

קטגוריה:קרינתיה: ערים
פסגת סטנלי (איי ג'ורג'יה הדרומית)

פסגת סטנלי (באנגלית: Stanley Peak) היא הר מרכזי ברכס פסגות וילקנס שבאי ג'ורג'יה הדרומית. גובהו של ההר 1,265 מטרים והוא נמצא במרכז קרחון פורטונה.

מקור השם
שמו של ההר ניתן לו על ידי וועדת השמות האנטארקטית של הממלכה המאוחדת (UK-APC), והיא נקראת על שם לוטננט קומנדר (לימים קומנדר) איאן סטנלי (Ian Stanley), טייס מסוק של אה"מ אנרטים (HMS Antrim) אשר ביצע פעולת חילוץ במזג אוויר קשה באזור קרחון פורטונה, לאחר ששני מסוקים התרסקו בשל מזג אוויר זה, ב-21 באפריל 1982.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:14477 אתר הסקר הגאולוגי של ארצות הברית]

==הערות שוליים==

קטגוריה:איי ג'ורג'יה הדרומית ואיי סנדוויץ' הדרומיים
מאצ'יי ריבוס

מאצ'יי ריבוס (נולד ב-19 באוגוסט 1989) הוא כדורגלן פולני המשחק בעמדת הקשר הקיצוני בספרטק מוסקבה ובנבחרת פולין.

==קריירת מועדונים==
ריבוס החל את הקריירה שלו בקבוצה של העיר בה נולד, פליקן לוביץ' ונמכר בקיץ 2006 לקבוצת MSP שאמוטולי, שבה שיחק עונה אחת עד שהוחתם בקבוצת לגיה ורשה. את הופעת הבכורה שלו במדי לגיה ערך ב-15 בנובמבר 2007 במשחק גביע כאשר נכנס כמחליף. כעבור תשעה ימים ערך את הבכורה שלו בליגה הפולנית. את שערו הראשון בקבוצה כבש בדצמבר נגד גורניק זאבז'ה. בשנת 2012 הוחתם בשורות טרק גרוזני הרוסית, שבה רשם מעל מאה הופעות. בעונת 2016/17 שיחק בליון הצרפתית וכעבור שנה אחת בלבד נמכר ללוקומוטיב מוסקבה הרוסית בחוזה לשלוש שנים.

ב-11 ביוני 2022 חתם בספרטק מוסקבה.<ref></ref> 

==נבחרת פולין==

את הופעת הבכורה שלו במדים הלאומיים ערך בנובמבר 2009 נגד נבחרת רומניה. במשחקו הבא נגד נבחרת קנדה כבש את שערו הראשון.

ביוני 2022, מספר ימים לאחר שחתם בקבוצת ספרטק מוסקבה הרוסית, בתקופת פלישת רוסיה לאוקראינה, הושהה ריבוס מנבחרת פולין.<ref></ref>

==תארים==
;קבוצתיים
* הגביע הפולני (1): 2007/08
* הסופר קאפ הפולני (1): 2008/09
* אליפות רוסיה: 2017/2018

==קישורים חיצוניים==

* [http://www.fclm.ru/en/lokoteam/players/513 הפרופיל של ריבוס באתר הרשמי של לוקומוטיב מוסקבה]

==הערות שוליים==

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לגיה ורשה
קטגוריה:כדורגלני אחמט גרוזני
קטגוריה:כדורגלני אולימפיק ליון
קטגוריה:כדורגלני לוקומוטיב מוסקבה
קטגוריה:כדורגלני ספרטק מוסקבה
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:פולנים שנולדו ב-1989
נמניה גודל

נמניה גודל (בסרבית: Nemanja Gudelj; נולד ב-16 בנובמבר 1991) הוא כדורגלן סרבי המשחק בעמדת הקשר בסביליה ובנבחרת סרביה. גודל מחזיק גם באזרחות סרבית וגם באזרחות הולנדית.

==קריירת מועדונים==

גודל שיחק באקדמיית הנוער של נאק ברדה במשך תשע שנים עד שעלה לקבוצה הבוגרת ושיחק בה עד שנת 2013. בקיץ של אותה שנה הוחתם בשורות אלקמאר בעבור סכום המשוער בכשלושה מיליון יורו.

ב-6 במאי 2015 חתם בקבוצת אייאקס ואת הופעת הבכורה שלו ערך חודשיים לאחר מכן במשחק מהסיבוב השלישי במסגרת ליגת האלופות נגד ראפיד וינה. שנה וחצי לאחר מכן הודיע בראיון שהוא לא יכול להיות בעל מוטיבציה בזמן שהוא בכלל לא נמצא בהרכב הפותח ולכן בתחילת שנת 2017 אייאקס הוציאה הודעה שתמכור את גודל לטיינג'ין טדה הסינית בעבור סכום המשוער בכחמישה וחצי מיליון יורו. ב-28 בינואר 2018 חתם לשנתיים בגואנגג'ואו אוורגראנד. ב-23 באוגוסט 2018 הושאל לספורטינג ליסבון. ב-23 ביולי 2019 חתם בסביליה לארבע שנים.

==נבחרת סרביה==

גודל ערך את הופעת הבכורה שלו במדים הלאומים של הנבחרת הבוגרת ב-5 במרץ 2014 בניצחון החוץ במשחק הידידות נגד נבחרת אירלנד כאשר נכנס כמחליף בדקה ה-90. את שערו הראשון בנבחרת כבש באותה שנה ב-18 בנובמבר בניצחון החוץ 0–2 על נבחרת יוון.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

==תארים==
;סביליה
* הליגה האירופית (2): 2019/2020 ,2022/2023

==קישורים חיצוניים==

==הערות שוליים==

קטגוריה:כדורגלנים סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני נאק ברדה
קטגוריה:כדורגלני א.ז. אלקמאר
קטגוריה:כדורגלני אייאקס
קטגוריה:כדורגלני טיינג'ין ג'ינמן טייגר
קטגוריה:כדורגלני גואנגג'ואו
קטגוריה:כדורגלני ספורטינג ליסבון
קטגוריה:כדורגלני סביליה
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים סרבים בהולנד
קטגוריה:ספורטאים זרים בסין
קטגוריה:ספורטאים סרבים בפורטוגל
קטגוריה:ספורטאים סרבים בספרד
קטגוריה:סרבים שנולדו ב-1991
קינג'יקיטילה

קינג'יקיטילה (בגרמנית: Kinjikitile Ngwale) היה רופא אליל טנזני אשר התפרסם כמנהיג מרד המאג'י מאג'י נגד האימפריה הקולוניאלית הגרמנית.

==ביוגרפיה==
קינג'יקטילה נולד בתאריך לא ידוע באזור מטומבי אשר השתייך למזרח אפריקה הגרמנית - קולוניה של הקיסרות הגרמנית באזור טנזניה המודרנית. ב-1904 נעלם קינג'יקיטילה מביתו, וחזר כעבור מספר ימים כשהוא טוען כי שוכנת בתוכו רוח בשם הונגו (Hongo) הלובשת צורה של נחש. קינג'יקיטילה טען כי באמצעות הונגו הוא הצליח ליצור קשר עם אלוהות בשם "בוקרו" (Bokero), וכי הוא ציווה עליו לסלק את הגרמנים מאפריקה. קינג'יקיטילה דרש מהשבטים להפסיק את המלחמות הפנימיות ביניהם, ולהתאחד למלחמה באויב הלבן. הוא שכנע את מאמיניו כי הקשר שלו עם הונגו מקנה לו כוחות על-טבעיים שאותה הוא יכול להעביר גם אליהם עזרת שיקוי קסמים שהכין, אותו היה עליהם למרוח על גופם, או בעזרת שתיית "מים קדושים" מהרי אולוגורו (Uluguru). השיקוי לא היה אלא תערובת של מים עם גרגרי דוחן ושמן אבל ההמונים האמינו כי משיחת החומר הנוזלי על גופם תהפוך אותם לבני אלמוות ותגרום לכדורי הגרמנים להתמוסס ולהפוך לטיפות מים. בשל כך זכתה עדת מאמיניו של קינג'יקיטליה בכינוי "מאג'י" - מים בסוואהילי.

ב-20 ביולי 1905 הניפה כת המאג'י את נס המרד, והמונים נזעמים עקרו שדה כותנה שלם. בעקבות פשיטה על ביתו של פקיד גרמני, לכדו הגרמנים את קינג'יקיטילה ותלו אותו ב-4 באוגוסט בעוון בגידה. אחיו, יחד עם רופאי אליל מקומיים נוספים, המשיך להוביל את המרד, אשר כונה מרד המאג'י מאג'י. לאחר שב-21 באוקטובר הניסו קומץ גרמנים צבא של המוני מורדים באמצעות מכונות ירייה, השליכו מאמיניו של קינגיקיטילה את בקבוקי השיקוי שנתן להם כשהם בוכים "המאג'י הוא שקר!". הגרמנים סיימו לדכא את המרד רק ב-1907, ובמהלכו נהרגו מאות אלפי מקומיים בקרבות ובמעשי טבח שנערכו בידי הגרמנים. כיום נחשב קינג'יקיטילה לגיבור לאומי בטנזניה המודרנית.

==הערות שוליים==

קטגוריה:מורדים

קטגוריה:נפטרים ב-1905
הקשר

הֶקְשֵׁר, ובלועזית: קוֹנְטֶקְסְט (context), הוא טקסט הסמוך אל טקסט מסוים, לפניו או אחריו, שיש ביניהם קשר ומשמעות ישירה. ההקשר משמש בהשאלה לכל רעיון ומושג שיש בו שייכות, זיקה או יחס אל רעיון או מושג אחר, ועל פיו הוא מקבל את משמעותו העמוקה יותר.

הבנה עמוקה וחדה של טקסט מחייבת את בחינת הקשרו: הטקסט הסמוך אליו והרקע שמחמתו הוא נוצר. מלבד זאת יש לבחון גם כן את אופי השיח שבו הוא נוצר (מייצר הטקסט, נמען הטקסט, וכן את תקופת היווצרות הטקסט). ההקשר אינו מופיע במפורש בגוף הטקסט, אך הוא משתמע ממנו באופן ברור. הקשר שהוא אינו ברור, ועשוי הוא להיות נתון במחלוקת, מאבד הטקסט את התקבעותו למושג מוחלט כלשהו. טקסט המכיל מספר הקשרים שונים המערערים את המשמעות הישירה שבו, הוא הופך לנטול הקשר מובהק, ומשמעות ההקשר בו נשארת פתוחה ללא הכרעה חד משמעית. סימן ונגזר מתופעה זו היא הדקונסטרוקציה המפרקת את הטקסט ממשמעותו היציבה לכאורה.

==היבטים קוגניטיביים==
להקשר יש השפעה רבה על תהליכי התפיסה שלנו, משום שהוא יוצר ציפיות אשר המסייעות לזיהוי של עצמים ומאורעות בסביבה באמצעות תהליכי עיבוד מלמעלה למטה.

המילים THE CAT, כשהאותיות H ו-A שוות בצורתן, וזיהוין משתנה רק לפי הקשרן וסמיכותן
משום שהזיהוי התפיסתי תלוי הן בציפיות של הנחשף אליו והן בתכונות הפיזיקליות של העצמים שהוא רואה, עלול הזיהוי להשתנות על פי הקשר. למשל, אדם שיקרא את המילים THE CAT (בתרגום מאנגלית: החתול) כפי שהן מופיעות בכיתוב שבצד, יעשה זאת מאחר שתפיסת תודעתו הושפעה מידיעתו את השפה האנגלית, שכן למעשה שתי האותיות האמצעיות בשתי המילים שוות הן בצורתן. תרגומן באופן שונה (האות הראשונה כ-H ואת השנייה כ-A) נובע מאשליה אופטית התלויה בהקשר של האותיות.

ניתן לראות דוגמה נוספת של דבר תלוי-הקשר במילים רבות (ובפרט בשפה העברית) שיש להן כפל משמעות (או שיש להן הגייה שונה, המשתנה לפי הניקוד, אך המילים כתובות בלא ניקוד), שזיהוי המשמעות הנכונה של המילה הכתובה הוא מתאפשר לרוב על פי הקשרה של המילה המופיעה לצד מילים מסוימות ובעניין מסוים. דוגמאות למילים כאלו בשפה העברית: רוח, הגה, שפה, אב; וכן בשפה האנגלית: book, bank. מילים שיש ביניהן קשר אחיד למשמעויות השונות שלהן, הן מילים פוליסמיות, וכמו המילה שפה, הקיימת גם כיחיד של שפתיים, וגם במשמעות של שפה כדרך תקשורת, וגם כגדה של נהר (ראו משמעויות נוספות למילה בדף ); ומילים שאין ביניהן קשר אחיד למשמעויות השונות שלהן, הן מילים הומונימיות, וכמו המילה אב, הקיימת גם במשמעות של חודש בלוח השנה העברי בשם אב, וגם במשמעות של הורה זכר.
בשפות שקיים בהן ניקוד, קיימות מילים שתופענה ללא ניקוד ועל ידי כך יקבלו מספר משמעויות, וזיהויה הנכון של המילה עשוי להתבצע גם בלא ניקודה, על ידי הקשרה. לדוגמה, המילה שמן יכולה להיות בעלת מספר משמעויות: שָׁמֵן = מי שהצטבר בגופו עודף של שומן, שֶׁמֶן = נוזל שומני, שַׁמָּן = מי שמקצועו הוא במכירת שמן או בייצורו, שָׁמָן = אדם המציג את עצמו כמי שמתקשר עם רוחות וכוחות בלתי נראים (ראו משמעויות נוספות למילה בדף ).

==ראו גם==
*ציטוט מסולף
*משמעות (חשיבות)

==קישורים חיצוניים==
* [http://haraayonot.com/idea/context/ קונטקסט, הקשר], אנציקלופדיה של הרעיונות
* 

==הערות שוליים==

קטגוריה:לוגיקה
קטגוריה:סמיוטיקה
קטגוריה:בלשנות
קטגוריה:סמנטיקה
קטגוריה:תורת ההכרה
קטגוריה:מידע
קטגוריה:פסיכולוגיה קוגניטיבית
Hic Rhodus, hic salta

איור של המשל שמהווה את מקור הפתגם מ[[שנות ה-80 של המאה ה-15]]
!Hic Rhodus, hic salta (בעברית: "פה רודוס, פה קפוץ!") הוא פתגם לטיני.

מקור הפתגם במשל "המתרברב" של איזופוס, המספר על אתלט שהתרברב ביכולת הקפיצה שלו בתחרות שהתרחשה ברודוס. אחד משומעיו הצביע על תהום ואמר לו לקפוץ כאילו רודוס זה פה. האמרה עצמה מהווה את התרגום הלטיני מן המקור היווני.

משמעות האמרה היא תוכחה כנגד אנשים המתפארים שעשו במרחקים וששומעיהם נוטים לחשוב אותם כבדויים.

== גרסאות נוספות ==

* גאורג וילהלם פרידריך הגל טבע את הביטוי "Hier ist die Rose, hier tanze" שמשמעותו בעברית היא "פה הוורד, פה תרקדו"

==קישורים חיצוניים==

קטגוריה:מילים וביטויים בלטינית
סטאר 1142

סטאר 1142 (בפולנית: Star 1142) היא משאית, בעלת הנעה 4x2, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1986–2000.

דגמי "סטאר 1142" בשרות הצבא הפולני, ובשרות מכבי אש, הפולני כבאיות.

בקבינה - 3 מקומות ישיבה (כולל נהג).

== תמונות ==
<gallery mode="packed" heights="100">
קובץ:Szkolenie dowódców batalionów 10 Brygady Logistycznej (05).jpg | סטאר 1142 בשרות הצבא הפולני
קובץ:Star 1142 Turbo.JPG | סטאר 1142, מנוע טורבו
קובץ:Star 1142 Turbo on Zygmunta Kasińskiego, Ziewrzyniecka and Tadeusza Kościuszki intersection in Kraków.jpg | סטאר 1142, מנוע טורבו
קובץ:Red Star 1142 in Kraków.jpg | סטאר 1142
קובץ:Star 1142-based cherry picker during Długa street reconstruction in Kraków (2).jpg | סטאר 1142
קובץ:Star 1142-based cherry picker during Długa street reconstruction in Kraków (1).jpg | סטאר 1142
קובץ:White Star 1142 driving school truck in Wrocław, Poland.jpg | סטאר 1142
קובץ:Steering wheel of a Star 1142 driving school truck in Worcław, Poland.jpg | סטאר 1142 - מבט לתא הנהג ולוח מחוונים
קובץ:Star 1142 in Gdynia.jpg | סטאר 1142
קובץ:Star 1142.jpg | סטאר 1142
קובץ:Star 1142 in Krakow.jpg | סטאר 1142
</gallery>

==ראו גם==
* סטאר 20
* סטאר 742
* סטאר N52
* סטאר 200
* סטאר 244
* סטאר S2000
* סטאר 1466
* סטאר 266M

==לקריאה נוספת==
* [http://www.imcdb.org/vehicles.php?make=Star&model=1142&modelMatch=1&modelInclModel=on סטאר 1142 - תמונות מסרטים] (imcdb.org/vehicles)

==קישורים חיצוניים==

* [https://www.youtube.com/watch?v=IlBdFXyBSR4 סטאר 1142] (6:56 דקות), יו-טיוב
* [https://www.youtube.com/watch?v=ochCEjhwTCk סטאר 1142] (2:23 דקות), יו-טיוב
* [https://www.youtube.com/watch?v=nTAGH0i_mG0 סטאר 1142] (5:22 דקות), יו-טיוב

==הערות שוליים==

קטגוריה:משאיות
קטגוריה:כלי רכב שהושקו ב-1986
קטגוריה:כלי רכב המיוצרים בפולין
קטגוריה:כלי רכב צבאיים
קטגוריה:כבאיות
1142
דינה אל-ודידי

דינה אל ודידי (בערבית: دينا الوديدي; נולדה ב-1 באוקטובר 1987), היא זמרת, מלחינה, גיטריסטית, שחקנית ומספרת סיפורים מצרית. היא מוכרת כזמרת הראשית של קבוצת מוזיקאים המשלבת מוזיקה מקומית ועולמית.

== תחילת דרכה ==
דינה אל-ודידי נולדה וגדלה בגיזה, מצרים. היא למדה ספרות מזרחית עם התמחות בטורקית וספרות פרסית, באוניברסיטת קהיר, וסיימה את לימודיה ב-2008. לאחר מכן, עבדה כמתרגמת ולפעמים כמדריכת טיולים במצרים.

אל-ודידי גילתה את התשוקה למוזיקה לאחר שהשתתפה בסדנת תיאטרון של מאגיד סולימאן ב-2008, אשר בה למדה לשיר במגוון רחב של ז'אנרים מסורתיים. היא החליטה לעזוב את הסדנה והתחילה לחקור את הפוטנציאל המלא של הקול שלה. היא השתלמה בסדנאות רבות עם מוזיקאים עצמאיים במצרים ומחוצה לה, כולל עם פתחי סלאמה, המוזיקאי זוכה פרס גראמי, והזמרת קמיליה ג'ובראן.

== קריירה מוזיקלית ==
דינה אל-ודידי מנגנת בגיטרה
בתחילת 2011, אל-ודידי עזבה את הסדנה והקימה קבוצת מוזיקה משלה המורכבת ממנה ועוד שישה אנשים. במקרה, בעת שפרצה המהפכה המצרית של 2011, אל-ודידי לקחה חלק בהקלטת אופרטה מודרנית, ח'אלינה נחלאם ("בוא החלום"), עם הלהקה המצרית מסר אגבארי, תאמר שלבי, והזמרים הטוניסאים מהדי רבי, אניס דרידי ומוחמד בן ג'מעא. השיר היה להיט גדול, וייצג את רוח האביב הערבי של 2011.
דינה אל-ודידי בהופעה בבית האופרה ב-2014

=== הדרכת ז'ילברטו ז'יל ===
בשנת 2012 אל-ודידי נבחרה על ידי ז'ילברטו ז'יל ופרויקט החניכה באמנויות של חברת רולקס ללמוד אצל המוזיקאי הברזילאי האיקוני. השניים הופיעו ביחד ב-"Back2Black", חלק מפסטיבל לונדון 2012. מאוחר יותר הם נפגשו באירועים מוזיקליים ולשיחות בשווייץ, ארצות הברית, ברזיל ומצרים. ז'יל התרשם רבות מכישרונה והטווח המוזיקלי של אל-ודידי.

=== פרויקט הנילוס ===
ב 2013 אל-ודידי השתתפה ב"פרויקט הנילוס", יוזמה מוזיקלית סביבתית אשר מפגישה בין מוזיקאים והוגים מכל רחבי עמק הנילוס. אל-ודידי השתתפה עם השיר שלה ("יא גאנובי", בתרגום לעברית: "הוי דרום שלי") בו אל-ודידי שרה על החרטה שהיא מרגישה בשל הניתוק מהדרום שלה (מטפורה לנילוס), ועל הכמיהה שלה שהוא יהיה חלק אינטגרלי יותר של חייה. השיר הוא ביטוי מוזיקלי של משימת הקולקטיב, להתאגד יחד ולרפא את היחסים השבורים בתוך הסביבה התרבותית והטבעית של המשתתפים.

=== דיסקוגרפיה ===
* 2014: أغان من ربيع مسروق (שירי אביב גנובים)
* 2014: تدور وترجع (לפנות בחזרה)

== קישורים חיצוניים ==

== הערות שוליים ==

קטגוריה:זמרות מצריות
קטגוריה:ילידות 1987
יחסי אוקראינה–בלארוס

יחסי אוקראינה–בלארוס הם יחסי החוץ בין אוקראינה לבין בלארוס.

==היסטוריה==
בעבר היו שתי המדינות חלק מהאיחוד הפולני-ליטאי, אולם במהלך השנים עברו המדינות לשליטת האימפריה הרוסית, והיו חלק ממנה עד לשנת 1918. לאחר המהפכה הרוסית הכריזו שתי המדינות על עצמאותם, אולם בשנת 1922 הם נכבשו מחדש על ידי רוסיה הסובייטית, והיו חלק מברית המועצות עד לשנת 1991.

לאחר קריסת ברית המועצות הכריזו שתי המדינות על עצמאותם, וכיום מתקיים ביניהם שיתוף פעולה במגוון תחומים. כמו כן, הם חולקות ביניהם גבול משותף לאורך 891 ק"מ.

הקשרים הבילטרליים בין אוקראינה ובלארוס עוצבו על ידי הגישות השונות לעיתים קרובות באופן קיצוני שננקטו על ידי שתי המדינות לניהול היחסים שלהן עם רוסיה. בהתחשב בשאיפותיו של הקרמלין לשמור על מעמדו הדומיננטי באזור הפוסט-סובייטי.<ref></ref>

כאשר החל הסכסוך האוקראיני-רוסי, נשיא בלארוס אלכסנדר לוקשנקו הציג את עצמו כמתווך נייטרלי.

הוא נמנע מלהכיר בחצי האי קרים כשטח רוסי, סירב להצטרף למוסקבה במלחמת סחר נגד המערב וכינס את הצדדים הלוחמים במינסק כדי לתווך בהסכמי שלום, פרוטוקול מינסק.<ref name=":0"></ref>

בעקבות ההפגנות בבלארוס (2020–2021), ב-17 באוגוסט 2020, אוקראינה השיבה את שגרירה מבלארוס להתייעצויות כדי להעריך מחדש את היחסים בין המדינות במציאות החדשה. זאת הייתה הפעם הראשונה בתולדות היחסים הבילטרליים.

בעקבות תמיכת רוסיה בדיכוי המחאות, לוקשנקו הפך למחויב יותר לרוסיה.<ref name=":0" /><ref></ref>

בלארוס החזירה קבלנים עצורים (שלוקשנקו אמר שהם חלק מקבוצת וגנר) לרוסיה, בניגוד לקריאות האוקראיניות לשלוח את אלה שנעצרו לאוקראינה כדי להעמידם לדין בשל תפקידם במלחמה בדונבאס.

בתגובה להסטה הכפויה של טיסה 4978 של ריאנאייר על ידי ממשלת בלארוס במאי 2021, אוקראינה אסרה על חברות תעופה בלארוסיות לפעול במרחב האווירי של אוקראינה. בנוסף, אוקראינה הצטרפה לאיחוד האירופי בהטלת סנקציות על פקידים בלארוסים. בתגובה לאוקראינה, בלארוס הטילה חסמי סחר חדשים על מגוון סחורות אוקראיניות שנכנסות לבלארוס.

לצורך תרגיל משותף בין בלארוס לרוסיה, שכנו כוחות רוסיים ליד הגבול של בלארוס ורוסיה. בפברואר 2022, פלשה רוסיה לאוקראינה דרך הגבול. שר האנרגיה של אוקראינה הודיע כי אוקראינה תתנתק מאספקת החשמל המשותפת עם בלארוס. במרץ 2022, דווח שהממשלה הודיעה לכמה דיפלומטים אוקראינים לעזוב את המדינה והיה בכוונתה לסגור את הקונסוליה האוקראינית בעיר ברסט.

==יחסים דיפלומטיים==
בלארוס מחזיקה באוקראינה שגרירות בקייב ו-3 קונסוליות בחרקוב, לבוב ואודסה. מאידך, אוקראינה מחזיקה שגרירות במינסק ו-2 קונסוליות בברסט ובגרודנו. שתי המדינות חבריות ביוזמת באקו וביוזמת מרכז אירופה.

הסכם על הגבולות בין המדינות נחתם בשנת 1997, ולאחר מכן אושרר על ידי נשיא בלארוס אלכסנדר לוקשנקו, ונשיא אוקראינה ויקטור יושצ'נקו, וסיים את בעיות הגבול בין שתי המדינות בתחילת נובמבר 2009.

== קישורים חיצוניים ==

* [https://web.archive.org/web/20150127040414/http://belembassy.org.ua/ שגרירות בלארוס בקייב (באוקראינית)]
* [http://ukraine.mfa.gov.by/ru/embassy/ שגרירות בלארוס בקייב (ברוסית)]
* [https://web.archive.org/web/20080828114236/http://www.belarus.mfa.gov.ua/ שגרירות אוקראינה במינסק (ברוסית ואוקראינית)]
* [https://belarusdigest.com/story/belarus-and-ukraine-cooperate-in-the-face-of-russian-pressure/ בלארוס ואוקראינה משתפות פעולה מול רוסיה]

== הערות שוליים ==

*
פלדקירכן אין קרנטן

פלדקירכן אין קרנטן (בגרמנית: Feldkirchen in Kärnten) היא עיר במדינת קרינתיה שבאוסטריה ובירתו של מחוז פלדקירכן. העיר שוכנת בשוליים הצפוניים של אגן קלגנפורט על צומת הכבישים המהירים B93, B94 ו-B95. דרך העיר זורמים הנהרות גלן וטייבל שהם מקור ההזנה העיקרי של אגם אוסיאך.

==היסטוריה==
היישוב התפתח סביב לתחנת הדרכים בליאנדרום (Beliandrum) ששכנה על הדרך הרומית שקישרה בין טאורניה שליד שפיטל אן דר דראו של ימינו לווירונום, בירתה של הפרובינקיה הרומית נוריקום. בחומות כנסיית מיכאל הקדוש שבעיירה משובצת אבן מצבה רומית מהמאה השנייה. האזכור הראשון של העיירה הוא בשם Ueldchiricha ("כנסייה בשדות") במסמך משנת 888 של הדוכס ארנולף מקרינתיה. הכנסייה "מריה אים דורן", בזיליקה רומנסקית עם בית מקהלה מהתקופה הקרולינגית, היא אחת הכנסיות העתיקות ביותר בקרינתיה.

פלדקירכן, שהייתה בעבר נחלתה של משפחת האצולה אפנשטיין, הועברה ב-1166 לדיוקסיה של במברג. הבישופים של במברג הקימו את ה"אמטהוף", מושב השלטון המנהלי לשעבר, שכיום משמש לקיום אירועים תרבותיים וכמוזיאון קטן. ב-1759 נרכשה העיירה על ידי הקיסרית מריה תרזה. הכפר מרקשטיין שמדרום למרכז העיירה היה נקודת הגבול לשעבר בין האימפריה האוסטרית לבין המחוזות האיליריים מתקופת המלחמות הנפוליאוניות. בניין נקודת המכס ואבן הגבול נותרו על תילם. ב-1930 הוענקו לפלדקירכן זכויות של עיירה.

==ערים תאומות==
* 
* 

==קישורים חיצוניים==

* 

==הערות שוליים==

קטגוריה:קרינתיה: ערים
אחמד אל-מוחמדי

אחמד עיסא אל-מוחמדי עבד אל-פתאח (בערבית: أحمد عيسى المحمدي عبد الفتاح; נולד ב-9 בספטמבר 1987) הוא כדורגלן מצרי המשחק בעמדת הקשר הימני ולעיתים משחק גם כמגן ימני.

==קריירת מועדונים==
===ראשית הקריירה===
אל-מוחמדי התחיל את הקריירה שלו במחלקת הנוער של חאזל אל מחאלה. בשנת הצטרף לקבוצה הבוגרת בה שיחק שנתיים, בסופן חתם בקבוצת ENPPI.

היכולת הגבוהה שהציג בתקופתו בקבוצה משכה את תשומת לבן של כמה מועדונים באירופה. בקיץ פורסם כי קיבל הצעות מהרטה ברלין שלא עמדה בדרישות אותן הציגה ENPPI ומראפיד בוקרשט לה סירב עוד בהתחלה.

ב-25 בנובמבר 2008 נבחן בבלקברן רוברס מהפרמייר ליג במשך חמישה ימים, אך לא חתם בגלל פערים כספיים.

===סנדרלנד===
באוגוסט נבחן בסנדרלנד, אך לא הוחתם בקבוצה. במקביל, קלאב ברוז' ווסט ברומיץ' אלביון התעניינו בשירותיו של אל-מוחמדי.

בסופו של דבר ב-1 ביולי 2010 הושאל לסנדרלנד עד לסיום העונה תמורת 500,000 פאונד עם אופציה לרכישה תמורת שני מיליון פאונד. ב-14 באוגוסט 2011 אל-מוחמדי ערך את הופעת הבכורה שלו בקבוצה בתיקו 2-2 נגד ברמינגהאם סיטי.

ב-11 במרץ 2011 סנדרלנד הודיעה כי תממש את האופציה על אל-מוחמדי וב-9 ביוני 2011 חתם בקבוצה לשלוש עונות תמורת שני מיליון פאונד.

ב-2 באוקטובר 2011 אל-מוחמדי הבקיע את שער הבכורה שלו בקבוצה בתיקו 2-2 נגד וסט ברומיץ' אלביון. במהלך העונה סטיב ברוס עזב את הקבוצה ומרטין אוניל החליף אותו. תחת אוניל, אל-מוחמדי איבד את מקומו בהרכב וסיים את העונה עם מאזן של 18 הופעות בליגה.

===האל סיטי===
ב-30 באוגוסט 2012 הושאל להאל סיטי עד לסיום העונה. בהאל, התאחד עם סטיב ברוס שאימן אותו בסנדרלנד.

יומיים לאחר החתימה, ערך את הופעת הבכורה שלו בקבוצה במשחק הליגה נגד בולטון וונדררס. ב-18 בספטמבר 2012 אל-מוחמדי הבקיע את שער הבכורה שלו בקבוצה בניצחון 2–3 נגד לידס יונייטד בו גם בישל את שני השערים הנוספים של קבוצתו.

ב-16 בינואר 2013 סנדרלנד החליטה להחזיר את אל-מוחמדי לשורותיה, אך כעבור שבועיים הושאל בחזרה להאל. ב-20 באפריל 2013 אל-מוחמדי נבחר לשחקן השנה של הקבוצה.

ב-28 ביוני 2013 אל-מוחמדי חתם לשלוש שנים בקבוצה. ב-23 ביוני 2016 האריך את חוזהו בשלוש שנים נוספות.

===אסטון וילה===
ב-19 ביולי 2017 אל-מוחמדי חתם באסטון וילה, בה הוא משחק תחת שרביטו של סטיב ברוס בפעם השלישית בקריירה.

==קריירה בינלאומית==
באוגוסט אל-מוחמדי ערך את הופעת הבכורה שלו בנבחרת מצרים במשחק ידידות נגד .

במחזור הפתיחה של גביע הקונפדרציות 2009 נגד , אל-מוחמדי הורחק לאחר שהדף נגיחה של לוסיו בעזרת ידו. בנוסף, ברזיל קיבלה פנדל אותו הבקיע קאקה ומצרים הפסידה 3–4.

ב-20 בינואר 2010 אל-מוחמדי הבקיע את שער הבכורה שלו בנבחרת בניצחון 0–2 נגד במסגרת שלב הבתים של גביע אפריקה לאומות 2010, בו זכתה נבחרתו.

==תארים==
; האל סיטי
*פלייאוף העלייה לפרמייר ליג: 

; נבחרת מצרים
*גביע אפריקה לאומות: 2008, 2010

; אישיים
*שחקן העונה בהאל סיטי: 

==קישורים חיצוניים==

קטגוריה:כדורגלנים מצרים
קטגוריה:קשרי כדורגל מצרים
קטגוריה:מגני כדורגל מצרים
קטגוריה:כדורגלני סנדרלנד
קטגוריה:כדורגלני אסטון וילה
קטגוריה:כדורגלני האל סיטי
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:ספורטאים זרים באנגליה
קטגוריה:מצרים שנולדו ב-1987
סטאר S2000

סטאר S2000 (בפולנית: Star S2000) היא סדרת משאיות, כבדות, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 2000–2004.

דגמי "סטאר 1142" בשרות הצבא הפולני, ובשרות מכבי אש, הפולני כבאיות.

בקבינה - 2 מקומות ישיבה (כולל נהג).

==דגמי "סטאר S2000"==
* 8.117
* 10.157
* 12.157
* 12.227 
* 13.227 
* 14.227
* 15.227

== תמונות ==
<gallery mode="packed" heights="130">
קובץ:Star SP, Piaseczno.jpg | סטאר S2000 דגם "12.157" כבאית
קובץ:Remiza OSP Jastrowie wraz z pojazdami.jpg |סטאר S2000 דגם "12.157" כבאית 
קובץ:OSP Jastrowie - Średni samochód ratowniczo gaśniczy STAR..jpg | סטאר S2000 דגם "12.157" כבאית 
קובץ:Polish fire brigade car.jpg | סטאר S2000 דגם "12.227" כבאית
קובץ:Star S2000PSP.JPG | סטאר S2000 דגם "14.227" כבאית 
קובץ:Star12-225 PICT0075.jpg | סטאר S2000 דגם "12.225" - בשרות הצבא הפולני
קובץ:Star 8-117.jpg | סטאר S2000 דגם "Star 8-117"
קובץ:Star 8-117 - side.jpg | סטאר S2000 דגם "Star 8-117"
קובץ:Star 8.117-based waste collection truck on Adama Mickiewicza, Zygmunta Krasińskiego, Marszałka Józefa Piłsudskiego and Marszałka Ferdinanda Focha intersection in Kraków.jpg | סטאר S2000 דגם "Star 8-117"
קובץ:Star 12.227 truck of Pocztex on Taduesza Kościuszki and Mickiewicza intersection in Kraków.jpg |סטאר S2000 דגם "12.227" 
קובץ:Star 14.227 of MPK Kraków on Marii Konopnickiej street in Kraków (1).jpg |סטאר S2000 דגם "12.227" 
קובץ: Star 14.227 of MPK Kraków on Marii Konopnickiej street in Kraków (2).jpg |סטאר S2000 דגם "12.227" 

</gallery>

==ראו גם==
* סטאר 20
* סטאר 742
* סטאר N52
* סטאר 200
* סטאר 244
* סטאר 1142
* סטאר 1466
* סטאר 8.125

==לקריאה נוספת==
* [http://www.imcdb.org/vehicle_313515-Star-S2000-2001.html סטאר S2000 בסרטים] (imcdb.org/vehicle)

==קישורים חיצוניים==

==הערות שוליים==

קטגוריה:משאיות
קטגוריה:כלי רכב שהושקו ב-2000
קטגוריה:כלי רכב המיוצרים בפולין
קטגוריה:כבאיות
S2000
קטגוריה:כלי רכב צבאיים
Charmbracelet

Charmbracelet (בעברית: צמיד הקסם) הוא אלבומה התשיעי של הזמרת מריה קארי אשר ראה אור ב-3 בדצמבר 2002 דרך חברות התקליטים מונרק אנטרטיינמנט, ואיילנד רקורדס. האלבום היה לאלבום הראשון שהופץ מאז ההתמוטטות של הזמרת שבין היתר נבעו מהכישלון של הסרט שהוציאה כל מה שנוצץ והפסקול הנלווה לו שגם הוא זכה להצלחה פושרת. המבקרים תיארו את האלבום כאלבום האישי ביותר של הזמרת מאז אלבומה Butterfly, משנת 1997.

במהלך העבודה על האלבום שיתפה פעולה עם זמרים והרכבים כמו ג'רמיין דופרי, ג'ימי ג'אם וטרי לואיס, 7 אורליוס ודרה & וידאל.

== רקע וסוגה ==
על פי קארי אהבה הוא הנושא המרכזי של האלבום והשירים משלבים נושאים אינטרוספקטיביים ואישיים עם חגיגה וכיף. האלבום מכיל ערבוב של בלדות R&B ופופ בשילוב של ז'אנרים אחרים כמו גוספל ומוזיקת נשמה. בניגוד לאלבומה הקודם Glitter, אשר הכיל סימפולים של שירים משנות ה-80, האלבום הזה הכיל יותר מוזיקה עכשווית שכללה בין היתר היפ-הופ ו-R&B עכשווי אשר בא לידי ביטוי בהשתתפותם של ראפרים כמו ג'יי זי, ג'רמיין דופרי וקאמ'רון.

== הצלחה ==
האלבום הגיע בבכורה למקום השלישי בארצות הברית עם מכירות של 241 אלף עותקים. בנוסף האלבום הצליח להגיע ל-40 העליונים ב-7 מדינות ולעשירייה הפותחת ביפן ובשווייץ ונמכר בכל העולם בכ-3 מיליון עותקים.

הסינגל הראשון שפורסם מהאלבום היה "Through the Rain" אשר הגיע לעשירייה הפותחת בקנדה, שווייץ, שוודיה, איטליה ובריטניה. בארצות הברית השיר הגיע למקום הראשון במצעד שירי הדאנס אך במצעד הרשמי הוא הגיע רק למקום ה-81.

על מנת לקדם את האלבום יצאה קארי לסיבוב ההופעות "Charmbracelet World Tour" אשר כלל 69 הופעות שנערכו מעל ל-8 חודשים, ובנוסף גם הופיע בטקס פרסי המוזיקה האמריקאית ותוכנית של אופרה וינפרי.

== רשימת רצועות ==

== מיקומי שיא ==
=== מצעדים שבועיים ===
{| class="wikitable sortable"
!מצעדים ודירוגים (2002)
!מיקומים
|-
!(Australian Albums (ARIA
|42
|-
!(Austrian Albums (Ö3 Austria
|34
|-
!(Belgian Albums (Ultratop Flanders
|48
|-
!(Belgian Albums (Ultratop Wallonia
|28
|-
!(Canadian Albums (Billboard
|30
|-
!(Dutch Albums (MegaCharts
|30
|-
!(European Albums (Top 100
|23
|-
!(French Albums (SNEP
|12
|-
!(German Albums (Offizielle Top 100
|32
|-
!(Italian Albums (FIMI
|22
|-
!(Japanese Albums (Oricon
|4
|-
!(Scottish Albums (OCC
|87
|-
!(Spanish Albums (PROMUSICAE
|24
|-
!(Swedish Albums (Sverigetopplistan
|50
|-
!(Swiss Albums (Schweizer Hitparade
|9
|-
!(UK Albums (OCC
|52
|-
!(UK R&B Albums (OCC
|16
|-
!US Billboard 200
|3
|-
!(US מצעד אלבומי ה-R&B/היפ-הופ (Billboard
|2
|}

=== מצעדי סוף שנה ===
{| class="wikitable sortable"
!מצעדים ודירוגים (2003)
!מיקומים
|-
!(Japanese Albums (Oricon
|53
|-
!(French Albums (SNEP
|121
|-
!US Billboard 200
|61
|-
!(US מצעד אלבומי ה-R&B/היפ-הופ (Billboard
|40
|}

==קישורים חיצוניים==

==הערות שוליים==

קטגוריה:אלבומי 2002
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'רמיין דופרי
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי חברת איילנד רקורדס
סטאר 1466

סטאר 1466 (בפולנית: Star 1466) היא משאית צבאית, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 2001–2006.

דגם "סטאר 1466" הוצג לראשונה בשנת 1999.

דגמי "סטאר 1466" יוצרו ב-2 סוגי הנעות: הנעה כפולה 4x4 והנעה על כל 6 הגלגלים: 6x6.

דגם "סטאר 1466" יוצר בסטרחוביצה, בשיתוף עם יצרן המשאיות, האוטובוסים ומנועי הדיזל, מאן, (Maschinenfabrik Augsburg-Nürnberg), הגרמני. 

בנוסף לגרסה הצבאית הדגם שווק ככבאית הנעה 6x6.

==גרסאות "סטאר 1461"==
* "סטאר 1466" - מכלית
* משאית "סטאר 1466" נושאת טילים
* משאית "סטאר 1466" - מכל נ"מ על המארז של המשאית
* משאית "סטאר 1466" - גוף להובלת תחמושת
* משאית "סטאר 1466" - גוף תיקונים (תיבות להובלת ציוד תחזוקה ותיקון)
* משאית "סטאר 1466" כבאית 6x6

==ראו גם==
* סטאר 20
* סטאר 200
* סטאר 244
* סטאר 742
* סטאר 944
* סטאר N52
* סטאר 1142
* סטאר S2000
* סטאר 266M
* סטאר 8.125

==קישורים חיצוניים==

* [https://www.youtube.com/watch?v=wm_wCOVvUnc סטאר 1466 - כבאית] (3:02 דקות), יו-טיוב
* [https://www.youtube.com/watch?v=us2abhHGqMs סטאר 1466 - הנעה 6x6] (0:55), יו-טיוב

==הערות שוליים==

קטגוריה:משאיות
קטגוריה:כבאיות
קטגוריה:רכבי שטח ופנאי גדולים
קטגוריה:כלי רכב שהושקו ב-1999
קטגוריה:כלי רכב המיוצרים בפולין
קטגוריה:כלי רכב צבאיים
1466
בריינסטורם (להקה)

בריינסטורם (בלטבית: Prāta Vētra) היא להקת פופ-רוק לטבית.

== היסטוריה ==
הלהקה הוקמה בקיץ 1989 על ידי ארבעה חברים בני אותה כיתה בתיכון ולאחר מכן הצטרף החבר החמישי ללהקה, ב-1992 הוציאה הלהקה את הסינגל הראשון שלהם הנקרא "Jo tu nāc" (בגלל שבאת) וסיימו במקום התשיעי בתחרות מוזיקה לטבית הנקראת "שאלון המיקרופון".

ב-1993 הוציאו את אלבומם הראשון, ב-1995 שירם "Lidmašīnas" (מטוסים) נהיה לאחד השירים הפופולריים במדינתם ונבחר כשיר השנה בתחנת הרדיו הבלטית "Radio Super FM". הלהקה ביצעה גם סיבובי הופעות בגרמניה ובממלכה המאוחדת.

ב-1996 שירם "Tavas mājas manā azotē" (תחת כנפיי זהו ביתך) היה במשך 9 שבועות לאחד מהשירים המושמעים ביותר ברדיו הלטבי.

ב-1998 קיבלה הלהקה פרס בפסטיבל מוזיקה בשוודיה.

ב-1999 הוציאה הלהקה את אלבומה הרביעי ובנוסף את אלבומה הבינלאומי הראשון.

ב-2000 זכתה הלהקה בקדם אירוויזיון הלטבי עם שירם "הכוכב שלי" ובכך נהיו לאמן הראשון שמייצג את לטביה בתחרות בהשתתפותה הראשונה. באירוויזיון שנערך בשוודיה זכו במקום השלישי מתוך 24 משתתפים עם 134 נקודות, שירם נהיה לפופולרי בקרב מעריצי התחרות ושולב באלבום שיצא לרגל חגיגות חמישים שנה לתחרות.

ב-2003 ביצעה הלהקה מופע חימום במופע של הרולינג סטונז בפראג והעניקו למיק ג'אגר סקסופון בפני הקהל כמתנה ליום הולדתו, באותה שנה גם יצא אלבומם "יום לפני מחר" שהופק על ידי סטיב ליון, המפיק של בין היתר של דפש מוד והקיור. ב-2004 הקליטה הלהקה שיר ביחד עם הלהקה הרוסית "Bi-2" הנקרא "לילות ישנונים" והוא נהפך לשיר מספר 1 בטבלאות הרדיו בלטביה, רוסיה ואוקראינה, ב-2005 הצטרף אדם נוסף ללהקה, הגיטריסט איגארס וילוס ובאותה שנה יצא אלבומם החמישי של הלהקה שיצאה לסיבוב הופעות ברוסיה על מנת להציגו, ב-2006 זכו בפרס בטקס פרסי המוזיקה של MTV אירופה עבור הקטגוריה של ביצוע בלטי, באותה שנה שירם "רעם ללא גשם" נהיה פופולרי בערוצים "MTV אירופה" ו-VH1 אירופה".

==דיסקוגרפיה==
====אלבומים בינלאומיים====
*"Among the Suns"
*"Online"
*"A Day Before Tomorrow"
*"Four Shores"
*"Years and Seconds"

====אלבומים בלטבית====
*Vairāk nekā skaļi
*Vietu nav
*Veronika

==קישורים חיצוניים==

* 

* [https://www.baltictimes.com/news/articles/16767/ כתבה על זכייתם ב-MTV]

קטגוריה:להקות לטביות
קטגוריה:להקות בנים
קטגוריה:משתתפי אירוויזיון 2000
קטגוריה:נציגי לטביה באירוויזיון
קטגוריה:זוכי פרס המוזיקה של MTV אירופה
קטגוריה:להקות שהוקמו בשנת 1989
כנפתן חלק-זנב

כנפתן חלק-זנב (שם מדעי: Mobula munkiana) הוא מין של דג סחוס ממשפחת הטחניים השייך לסוג כנפתן. דג זה חי במערב אוקיינוס השקט ממפרץ קליפורניה עד לפרו וכן באיים שונים באוקיינוס.

אורך גופו של הכנפתן עד 1.1 מ' והוא המין הקטן ביותר בסוגו. צבעו אפור כהה עם פסים שחורים לאורך הפנים וה"קרניים" והפה לבנים. הבטן אפורה בהירה וסנפירי החזה הענקיים לבנים. לדג עיניים בקצה של זיזים דמויי-קרניים וגופו ארוך עם זנב ארוך ודק בצבע אפור. הזנב עוזר לכנפתן לתמרן. יש לו סנפירי חזה גדלים וגוף שטוח. לפני הזנב ישנו סנפיר גב קטן.

הוא חי בימים הטרופיים והממוזגים של מערב האוקיינוס השקט ונודד בהם בנחילים גדולים. הוא ניזון מזואופלנקטון אותו הוא מלקט עם פיו העצום בעל המסננת ולעיתים יצוד גם להקות דגים קטנים.

הכנפתן ידוע בקפיצותיו מעל המים, לעיתים תוך ביצוע גלגול שלם, אותם הוא מבצע לבדו או בקבוצות.

==קישורים חיצוניים==

==הערות שוליים==

קטגוריה:טחניים
אדריאנו פנטה

אנדריאנו פנטה (באיטלקית: Adriano Panatta ; נולד ב-9 ביולי 1950) הוא טניסאי עבר איטלקי. הוא היה פעיל בעיקר בשנות ה-70. זכה רק פעם בטורניר גראנד סלאם ובנוסף לזה זכה 10 פעמים בתחרויות שונות.

אביו עבר במועדון טניס ומגיל צעיר אדריאנו פנטה שיחק טניס. לפני זה עבר לטניס מקצועני הוא ניצח במספר תחרויות לצעירים.

במחצית שנות ה-70 הוא זכה במספר תחרויות. בשנת 1976 אנדריאנו פנטה היה שותף לזכיית נבחרת גביע דייוויס של איטליה בגביע. כמו כן הוא הגיע עם הנבחרת עוד שלוש פעמים לגמר הגביע.

לאחר סיום הקריירה אדריאנו פנטה היה קפטיין של נבחרת איטליה מספר שנים וניהל תחרות טניס ברומא.

==קישורים חיצוניים==

קטגוריה:טניסאים איטלקים
קטגוריה:טניסאים זוכי אליפות צרפת הפתוחה
קטגוריה:איטלקים שנולדו ב-1950
סטאר 244

סטאר 244 (בפולנית: Star 244) היא משאית, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1975–2000.

דגמי "סטאר 200" היו בשרות מכבי אש, הפולני כבאיות.

דגמי "סטאר 244" יוצרו עם הנעות: 2x4, והנעה כפולה 4x4.

==תצורות "סטאר 244"==
* כבאית (מספר תצורות)
* בסיס מטען לעגורן
* משאית מטען

==דגמי "סטאר 244"==
* Star 244L
* 3W244
* 244R
* 244RS - משאית מטען
* 3W244R
* C244
* 244S
* P244

== תמונות ==
<gallery mode="packed" heights="140">
קובץ:STAR PODNOSNIK KOSZOWY.jpg | סטאר 244 עגורן
קובץ:Stawianie choinku Poznan City Center 2015 (3).JPG | סטאר 244 עגורן
קובץ:Stawianie choinku Poznan City Center 2015 (2).JPG | סטאר 244 עגורן
קובץ:Stawianie choinku Poznan City Center 2015.JPG | סטאר 244 עגורן
קובץ:Pszów-wozy OSP.jpg | סטאר 244 (משמאל) כבאית
קובץ:Podlaskie - Juchnowiec Kościelny - Juchnowiec Dolny - E - Star 244 - Tył.JPG | סטאר 244 דגם "244L" כבאית
קובץ:Star244 OSP-Ocieseki.jpg | סטאר 244 כבאית
קובץ:Star244 PICT0047.jpg | סטאר 244 כבאית
קובץ:Star 244.jpg | סטאר 244 כבאית
קובץ:Star 244 Polish fire engine in Ciagowice.jpg | סטאר 244 כבאית
קובץ:Ospgba ci.jpg | סטאר 244 כבאית
קובץ:OSP Trzebiatow 2008-08.jpg | כבאית סטאר 244 (מימין), כבאית מרצדס דגם "GBA 2,5/24 Mercedes Benz 1326" (משמאל)
</gallery>

==ראו גם==
* סטאר 20
* סטאר 200
* סטאר 742
* סטאר N52
* סטאר 1142
* סטאר S2000
* סטאר 1466
* סטאר 266M
* סטאר 8.125

==לקריאה נוספת==
* [http://www.osp.pniewy.wlkp.pl/pl/599p52-gba-2516-star-244.html סטאר 244 - תמונות] (osp.pniewy.wlkp.pl/pl/599p52-gba-2516-star-244)

==קישורים חיצוניים==

* [https://www.youtube.com/watch?v=pfzPGIwZL2s סטאר 244] (2:32 דקות), יו-טיוב
* [https://www.youtube.com/watch?v=D0ThwQVimCc סטאר 244] (0:55), יו-טיוב
* [https://www.youtube.com/watch?v=r2juQIra-3o סטאר 244] (1:31), יו-טיוב
* [https://www.youtube.com/watch?v=JYTzwy8XEZE סטאר 244] (2:17 דקות), יו-טיוב

==הערות שוליים==

קטגוריה:משאיות
קטגוריה:רכבי שטח ופנאי גדולים
קטגוריה:כלי רכב שהושקו ב-1975
קטגוריה:כלי רכב המיוצרים בפולין
קטגוריה:כבאיות
244
דייריים

דַּיָּרִיִּים (שם מדעי: Carapidae) היא משפחת דגי גרם מהסדרה צלופחי-קושק. דגים אלה חיים בכל האוקיינוסים עד לעומק 2 ק"מ לאורך המדרונות. 

== מאפיינים ==
אלו דגים דקים ושקופים באורך של עד 50 ס"מ. הם בעלי גוף דק, וזנב ארוך המסתיים בקצה חד. אין להם סנפירים עליונים כלל. הראש עגלגל וחיוור והעיניים קטנות מאוד.

דגים אלה מבלים את רוב חייהם בתוך גופם של חסרי חוליות ימיים כמו צדפות, כוכבי ים או במעיים של מלפפוני ים מהם הם מקבלים מזון וגם הגנה. לרוב הם לא מזיקים אך הם אוכלים רקמות מעיים של מלפפוני ים. לעיתים גם 15 דגים יכולים להצטופף על מלפפון ים אחד.
 
צעיריהם של דגים אלו נעים כחלק מהפלנקטון באוקיינוס.

==מיון==
*תת-משפחה Carapinae
**סוג Carapus
**סוג Echiodon
**סוג Encheliophis
**סוג Onuxodon
*תת-משפחה Pyramodontinae
**סוג Eurypleuron
**סוג Pyramodon
**סוג ומין יחיד Snyderidia canina
*תת-משפחה Tetragondacninae
**סוג ומין יחיד Tetragondacnus spilotus

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1867
קטגוריה:טקסונים שתוארו בידי פיליפ פואיי
קטגוריה:צלופחי-קושק